Елин Пелин
Чучулига

chitanka.info

Леко, волно се издигам

къмто синий шир небесен,

труда хорски славословя

с мойта малка чиста песен.

Оттук гледам аз полето,

де човекът работлив

денонощно труд полага,

и му пращам поздрав жив.

И му пея и го радвам

със надежди всеки ден,

и го привечер изпращам

насърчен и ободрен.

Аз съм малка чучулига —

с мойта песничка крилата

връзката в света поддържам

на небето със земята.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.